arnastofnun/IGC-2024 huggingface dataset:
S-97/2013

Mál þetta, sem þingfest var 11. apríl 2013 og dómtekið 9. desember sl., er höfðað með ákæru útgefinni af lögreglustjóranum á Selfossi þann 27. febrúar 2013, á hendur A

„fyrir fjársvik

með því að hafa föstudaginn 15. febrúar 2014 á veitingastaðnum Kaktus við Austurveg á Selfossi, pantað veitingar og áfengi fyrir kr. 37.970,- án þess að hafa nokkra fyrirsjáanlega möguleika að geta greitt fyrir veitingarnar og áfengið, en ákærði settist inn á veitingastaðinn fyrir hádegi nefndan dag og þáði veitingar, drykki og þjónustu allt þar til hann hvarf af veitingastaðnum án þess að greiða reikninginn skömmu fyrir kl. 22:00 þann sama dag.

Telst brot þetta varða við 248. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í ákæru er tiltekin einkaréttarkrafa, en fallið var frá henni við þingfestingu málsins, þar sem ákærði hafði greitt bótakrefjanda. Þykir því ekki ástæða til að rekja hana frekar. Ákærði mætti ekki við þingfestingu málsins þann 11. apríl 2013, og lýsti sækjandi þá yfir að lagt yrði fyrir lögreglu að færa ákærða fyrir dóminn. Ákærði mætti loks fyrir dóminn þann 9. desember sl., og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu fyrir auðgunarbrot, eða annað brot gegn ákvæðum almennra hegningarlaga nr. 19/1940.

Að virtum atvikum málsins og að teknu tilliti til sakarferils ákærða, skýlausrar játningar hans og þess að hann hefur bætt fyrir brot sitt, þykir rétt að fresta ákvörðun refsingar ákærða og skal hún falla niður að liðnum tveimur árum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákvörðun um refsingu ákærða, A, skal frestað og fellur hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.
S-13/2014

Mál þetta höfðaði Lögreglustjórinn á Akranesi með ákæru 12. febrúar 2014 á hendur ákærða K-kk-þgf V-kk-þgf J-kk-þgf, kt. ..., Garðabraut 19, Akranesi. Málið var dómtekið 11. mars 2014.

Í ákæruskjali segir að málið sé höfðað á hendur ákærða „fyrir fjárdrátt, með því að hafa á tímabilinu frá 2. október til og með 3. nóvember 2013, er hann vann við afgreiðslustörf í þjónustustöð Olís við Tryggvabraut 1a á Akureyri, dregið sér peninga úr afgreiðslukössum þjónustumiðstöðvarinnar, með því að bakfæra vörur úr versluninni og taka samsvarandi verðmæti þeirra í peningum úr kassa í sínar vörslur, alls í 12 skipti, samtals að fjárhæð 87.509 krónur, sem hér segir:

1. Þann 2. október kr. 6.570,-

2. Þann 18. október kr. 5.000,-

3. Þann 18. október kr. 6.000,-

4. Þann 22. október kr. 5.000,-

5. Þann 26. október kr. 6.290,-

6. Þann 26. október kr. 6.000,-

7. Þann 28. október kr. 8.850,-

8. Þann 28. október kr. 8.090,-

9. Þann 29. október kr. 8.850,-

10. Þann 31. október kr. 8.850,-

11. Þann 1. nóvember kr. 8.090,-

12. Þann 3. nóvember kr. 9.919,-

Telst þetta varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga var málið tekið til dóms án frekari sönnunarfærslu. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Við ákvörðun refsingar þykir rétt að líta til þess ákærði er með hreint sakavottorð og gekkst greiðlega við broti sínu. Þá ber einnig að gæta þess að ákærði hefur endurgreitt að fullu það fé sem hann misfór með. Því þykir refsing ákærða hæfilega ákveðin fangelsi í 30 daga, en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð samkvæmt 57. gr. almennra hegningarlaga, með síðari breytingum.

Engan sakarkostnað leiddi af rannsókn og rekstri málsins.

S-kk-nf Ö-kk-nf C-kk-nf aðstoðarmaður dómara kvað upp þennan dóm.

D Ó M S O R Ð:

Ákærði, K-kk-nf V-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga með síðari breytingum.

S-kk-nf Ö-kk-nf C-kk-nf
S-17/2014

Mál þetta höfðaði lögreglustjórinn á Akranesi með ákæru 20. febrúar 2014 á hendur ákærða P-kk-þgf S-kk-þgf J-kk-þgf, kt. ..., Akurgerði 1, Akranesi. Málið var dómtekið þriðjudaginn 11. mars 2014.

Í ákæruskjali segir að málið sé höfðað á hendur ákærða „fyrir líkamsárás á Akranesi, aðfaranótt sunnudagsins 24. nóvember 2013, að Akurgerði 1, Akranesi, með því að hafa veist að [...], kt. ..., [...], slegið hana einu sinni með flötum lófa í andlitið, kastað henni til þannig að hún féll í gólfið, kastað í hana þvottagrind og kýlt hana nokkrum höggum með krepptum hnefa í andlitið með þeim afleiðingum að hún hlaut bólgu og mar í kringum vinstra auga, litla afrifu ofan við vinstri augabrún, eymsli yfir kjálkaliðum, blæðingu í vinstri nös og 10 sm. lóðrétta afrifu hægra megin á brjóstbaki.

Telst þetta varða við 1. mgr. 217. gr. almennra hegningarlaga nr. 19/1940, sbr. 110. gr. laga nr. 82/1998 og 10. gr. laga nr. 20/1981.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga var málið tekið til dóms án frekari sönnunarfærslu. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Við ákvörðun refsingar ber að líta til þess að brot ákærða beindist gegn [...] sem þá var aðeins [...] og átti brotið sér stað inn á [...]. Þá var árásin fólskuleg og beindist meðal annars að höfði brotaþola.

Að því virtu þykir refsing ákærða hæfilega ákveðin fangelsi í 60 daga. Með hliðsjón af því að ákærði gekkst greiðlega við broti sínu og er með hreint sakavottorð þykir mega fresta fullnustu refsingarinnar og falli hún niður að tveimur árum liðnum frá uppkvaðningu dóms þessa haldi ákærði almennt skilorð 57. gr. almennra hegningarlaga, með síðari breytingum.

Þá verður ákærði með vísan til 1. mgr. 218 gr. laga nr. 88/2008 gert að greiða sakarkostnað samkvæmt yfirliti lögreglu.

D Ó M S O R Ð:

Ákærði, P-kk-nf S-kk-nf J-kk-nf sæti fangelsi í 60 daga en fresta skal fullnustu refsingarinnar og hún falli niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði greiði 21.338 krónur í sakarkostnað.

S-kk-nf Ö-kk-nf C-kk-nf
S-38/2014

Mál þetta, höfðaði Lögreglustjórinn í Borgarnesi með ákæru 26. mars 2014, á hendur ákærða K-kk-þgf V-kk-þgf B-kk-þgf, kt. ..., Þórðargötu 4, Borgarbyggð. Málið var dómtekið 5. júní 2014.

Í ákæruskjali segir að málið sé höfðað gegn ákærða „fyrir líkamsmeiðingar, með því að hafa aðfaranótt sunnudagsins 30. júní 2013, þá staddur innst í Berugötu, Borgarnesi, við Kveldúlfsgötu, ráðist á E-kk-þf J-kk-þf S-kk-þf, kt. ..., og slegið hann í andlitið, með þeim afleiðingum að hann hlaut nefbrot. Í áverkavottorði dags. 11. júlí 2013 er áverkum nánar lýst sem bólgu á nefi, eymsli við nefrót og brjósk-beinmót, og crepitus við hreyfingu nefrótar, og niðurstöðu lýst sem nefbroti.

Telst þetta varða við 1. mgr. 218. gr. almennra hegningarlaga nr. 19/1940 með síðari breytingum, en til vara 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Verjandi ákærða krefst vægustu refsingu sem lög heimila auk málsvarnarlauna.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Eftir að sækjanda og verjanda hafði verið gefinn kostur á að tjá sig um lagaatriði og ákvörðun viðurlaga var málið tekið til dóms án frekari sönnunarfærslu. Verður ákærði því sakfelldur fyrir brotið, sem réttilega er fært til refsilaga í ákæru.

Við ákvörðun refsingar er til þess að líta að ákærði hefur greiðlega gengist við broti sínu og er með hreina sakaskrá. Refsing ákærða þykir því hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Þá verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu og ákvörðun dómsins um málsvarnarlaun verjanda, en þau eru tilgreind í dómsorði að meðtöldum virðisaukaskatti.

S-kk-nf Ö-kk-nf C-kk-nf aðstoðarmaður dómara kveður upp þennan dóm.

D Ó M S O R Ð:

Ákærði, K-kk-nf V-kk-nf B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 110.650 krónur í sakarkostnað þar með talið málsvarnarlaun skipaðs verjanda síns M-kvk-ef M-kvk-ef, héraðsdómslögmanns, 87.850 krónur.

S-kk-nf Ö-kk-nf C-kk-nf
S-40/2014

Mál þetta höfðaði ríkissaksóknari með ákæru 1. apríl 2014 á hendur ákærða, E-kk-þgf Þ-kk-þgf E-kk-þgf, kt. ..., Miðholti 5, Mosfellsbæ. Málið var dómtekið 29. september 2014.

Í ákæruskjali segir að málið sé höfðað gegn ákærða „fyrir brot gegn valdstjórninni framin aðfaranótt laugardagsins 1. júní 2013 í Borgarbyggð:

1. Með því að hafa í sumarhúsi nr. 6 í Svignaskarði veist með ofbeldi að B-kk-þgf F-kk-þgf, héraðslögreglumanni, sem var við skyldustörf, með því að sparka í bringu hans.

2. Með því að hafa stuttu síðar, í lögreglubifreið á leið frá Svignaskarði að Borgarnesi, veist með ofbeldi að B-kk-þgf, sem var við skyldustörf, með því að hrækja í andlit hans.

Er þetta talið varða við 1. mgr. 106. gr. almennra hegningarlaga nr. 19/1940, sbr. 11. gr. laga nr. 101/1976 og 1. gr. laga nr. 25/2007.

Í ákæru er þess krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Samkvæmt vottorði sakaskrár ríkisins gekkst ákærði undir viðurlög hjá lögreglu 27. apríl 2011 vegna brots gegn umferðarlögum. Var refsing ákveðin 70.000 króna sekt auk þess sem ákærði var sviptur ökurétti í fjóra mánuði. Ákærði er ekki með önnur mál á sakaskrá.

Við ákvörðun refsingar horfir ákærða til málsbóta að hann hefur greiðlega gengist við háttseminni. Að öllu virtu þykir refsing ákærða hæfilega ákveðin fangelsi í 30 daga, en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga með síðari breytingum.

Samkvæmt 1. mgr. 218. gr. laga um meðferð sakamála nr. 88/2008 verður ákærða gert að greiða þóknun verjanda síns, sem þykir hæfilega ákveðin, að meðtöldum virðisaukaskatti, svo sem í dómsorði greinir. Annar sakarkostnaður hefur ekki fallið til við rannsókn og meðferð málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf Þ-kk-nf E-kk-nf, sæti fangelsi í 30 daga, en fresta skal fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningalaga með síðari breytingum.

Ákærði greiði málsvarnarlaun verjanda síns, J-kk-ef M-kk-ef, hæstaréttarlögmanns, 62.750 krónur.

G-kk-nf S-kk-nf
S-5/2014

Mál þetta höfðaði sýslumaðurinn í Stykkishólmi með ákæru 9. janúar 2014 á hendur ákærða, M-x-x M-x-x K-x-x, kt. ..., Lágholti 7a í Stykkishólmi. Málið var dómtekið 30. janúar 2014.

Í ákæruskjali segir að málið sé höfðað gegn ákærða fyrir líkamsárás, en ákærða er gefið að sök „að hafa aðfararnótt sunnudagsins 18. ágúst framan við veitingahúsið Plássið við Aðalgötu í Stykkishólmi kýlt Þ-kk-þf S-kk-þf, kt. ..., tvisvar sinum í andlitið með þeim afleiðingum að hann hlaut þrjá litla skurði, bólgu og mar við hægra auga og það kvarnaðist úr framtönn í efri góm.

Telst háttsemi ákærða varða 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Við ákvörðun refsingar er þess að gæta að ákærði hefur greiðlega gengist við broti sínu, auk þess sem hann er með hreint sakavottorð. Að öllu virtu er refsing ákærða hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Þá verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf aðstoðarmaður dómara, kveður upp dóm þennan.

D Ó M S O R Ð:

Ákærði, M-x-x M-x-x K-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 10.000 krónur í sakarkostnað.

G-kk-nf S-kk-nf
S-104/2014

Mál þetta, sem var dómtekið í gær, höfðaði sýslumaðurinn á Akureyri hér fyrir dómi þann 13. maí 2014 með ákæru á X,

,,fyrir þjófnaðar- og fíkniefnalagabrot:

I.

Með því að hafa sunnudaginn 6. apríl 2014 á veitinga- og gististaðnum Backpackers, Hafnarstræti 98 á Akureyri, stolið snjóbretti með tilheyrandi búnaði að verðmæti um 140.000 krónur, en brettið hafði verið lagt upp við vegg í anddyri veitingastaðarins.

Telst þetta varða við 1. mgr. 244. gr. almennra hegningarlaga nr. 19/1940.

II.

Með því að hafa ofangreindan dag verið með í vörslum sínum á heimili sínu að [...] á Akureyri, 2,55 grömm af tóbaksblönduðu kannabisefni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 27.352, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins í júní 2014 og var því frestað ótiltekið til að sækjandi gæti fært hann fyrir dóminn. Ákærði kom í gær fyrir dóm og játaði sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Með broti sínu nú rauf ákærði skilorð dóms frá 4. mars 2014, þar sem hann var dæmdur í 30 daga fangelsi, skilorðsbundið í tvö ár, fyrir þjófnað. Ber að taka skilorðsdóminn upp og dæma refsingu í einu lagi, sbr. 60. gr. almennra hegningarlaga. Ákveðst hún 60 daga fangelsi, sem fært þykir eftir atvikum að skilorðsbinda eins og greinir í dómsorði.

Gera ber efni upptækt eins og krafist er í ákæru og nánar er rakið í dómsorði.

Dæma ber ákærða til að greiða þóknun skipaðs verjanda síns, S-kk-ef G-kk-ef héraðsdómslögmanns, sem ákveðst eins og greinir í dómsorði að virðisaukaskatti meðtöldum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í 60 daga, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, S-kk-ef G-kk-ef héraðsdómslögmanns, 105.400 krónur.

Gerð eru upptæk 2,55 grömm af tóbaksblönduðu kannabisefni, með nr. 27.352 í efnaskrá lögreglu.
S-12/2015

Má þetta er höfðað með ákæru lögreglustjórans á Norðurlandi eystra, útgefinni 5. febrúar 2015, á hendur X,

„fyrir fíkniefnalagabrot, með því að hafa laugardaginn 18. október 2014, verið með í vörslum sínum 78,48 grömm af marihuana á heimili sínu að [...], á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 28.954 & 28.955, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði kom fyrir dóm og játaði sök samkvæmt ákæru. Með játningu sinni, sem fær stoð í gögnum málsins og ekki þykir ástæða til að draga í efa, telst hann sannur að sök og hefur unnið sér til refsingar. Sakaferill hans hefur ekki áhrif á refsingu hans og hann játar skýlaust sök. Refsing hans ákveðst fangelsi í einn mánuð en hennar skal frestað og niður skal hún falla að liðnum tveimur árum haldi ákærði almennt skilorð. Fallast ber á gerðar upptökukröfur. Ákærða verður gert að greiða málsvarnarþóknun skipaðs verjanda síns, G-kk-ef M. A-kk-ef hrl., 49.600 krónur, og er virðisaukaskattur innifalinn. Kostnað ákæruvaldsins vegna vélritunar verður ákærða ekki gert að greiða.

Af hálfu ákæruvaldsins fór með málið E-kk-nf Þ-kk-nf fulltrúi.

Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, X, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Upptæk skulu gerð 78,48 grömm af marihuana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef M. A-kk-ef hrl., 49.600 krónur.
S-14/2015

Mál þetta, sem dómtekið var 24. mars sl., er höfðað með ákæru lögreglustjórans á Norðurlandi eystra, útgefinni 5. febrúar 2015, á hendur X;

„fyrir umferðalagabrot, með því að hafa aðfaranótt sunnudagsins 26. október 2014, ekið bifreiðinni [...], svipt ökurétti og undir áhrifum fíkniefna, (í blóðsýni sem tekið var vegna rannsóknar málsins mældist tetrahýdrókannabínól 2,7 ng/ml.) um Víkurbraut í Grindavík, þar sem lögreglan stöðvaði akstur hennar.

Telst þetta varða við 1. mgr., sbr. 2. mgr. 45. gr. A og 1. mgr. 48. gr., sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, með síðari breytingum.“

Skipaður verjandi ákærðu, Ó-kk-nf R-kk-nf Ó-kk-nf hrl., hefur fyrir hennar hönd krafist vægustu refsingar sem lög leyfa. Þá krefst hann hæfilegrar málflutningsþóknunar.

I.

Ákærða hefur komið fyrir dóm og játað skýlaust sakargiftir, líkt og þeim er lýst í framangreindri ákæru. Með játningu ákærðu, sem ekki er ástæða til að efa að sé sannleikanum samkvæm, sem og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

II.

Ákærða, sem er 22 ára, hefur samkvæmt sakavottorði áður sætt refsingum vegna brota á umferðarlögum. Þann 26. mars 2013 var ákærðu þannig með sáttargjörð sýslumannsins á Akureyri gert að greiða sekt til ríkissjóðs vegna fíkniefnaaksturs, en var þá ennfremur svipt ökurétti í fjóra mánuði. Þann 8. maí 2014 var ákærða með sáttargjörð nefnds sýslumanns gert að greiða sekt til ríkissjóðs vegna ölvunaraksturs og var þá svipt ökurétti í tvö ár.

Með tilliti til lýsts sakaferils ákærðu og dómvenju verður hún nú dæmd til að sæta fangelsi í 30 daga, en jafnframt skal ákærða greiða sekt til ríkissjóðs að fjárhæð 60.000 krónur. Greiði ákærða ekki sektina innan fjögurra vikna frá birtingu dómsins sæti hún fangelsi í fjóra daga.

Í ljósi ákvæða 6. mgr. 102. gr. umferðarlaganna og því að ákærða hefur samkvæmt framangreindu í tvígang áður verið svipt ökurétti vegna ölvunar- og fíkniefnaaksturs þykir rétt að svipta hana ökurétti ævilangt frá birtingu dómsins að telja.

Í ljósi málsúrslita ber að dæma ákærðu til greiðslu sakarkostnaðar, sem samkvæmt yfirliti lögreglustjóra nemur 77.816 krónum, en að auki málflutningsþóknun skipaðs verjanda, Ó-kk-ef R-kk-ef Ó-kk-ef hrl., 89.360 krónur.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð :

Ákærða, X, sæti fangelsi í 30 daga.

Ákærða greiði 60.000 króna sekt til ríkissjóðs innan fjögurra vikna frá birtingu dómsins, en sæti ella fangelsi í fjóra daga.

Ákærða er svipt ökurétti ævilangt frá birtingu dómsins að telja.

Ákærða greiði 167.176 krónur í sakarkostnað, þar með er talin málflutningsþóknun skipaðs verjanda hennar, Ó-kk-ef R-kk-ef Ó-kk-ef hrl., 89.360 krónur.